STPI รอข่าวดี
STPI รอข่าวดี หลังมูลค่าการซื้อขายหนาแน่น&nbsp;
3 มิ.ย. 2553

STPI รอข่าวดี หลังมูลค่าการซื้อขายหนาแน่น  
บริษัท เอสทีพี แอนด์ไอ ของครอบครัว"ชาญวีรกุล"ราคาหุ้นอ่อนตัวลง 0.50บาท ซื้อขายบริเวณ 25.50 บาท หลังบริษัทปฎิเสธข่าวเรื่องการจ่ายเงินปันผลจากกำไรสุทธิไตรมาสแรกปีนี้ 
อย่างไรก็ตาม หุ้น STPI  ยังมีแรงเก็บหุ้น ส่งผลให้มูลค่าการซื้อขายหนาแน่น  เนื่องจากนักลงทุนเก็บไว้ลุ้นข่าวดี  เรื่องที่คณะกรรมการบริษัทจะมีการประชุมในเย็นวันนี้  
เมื่อวันที่ 2 มิ.ย.ที่ผ่านมา  STPI  ปรับตัวขึ้นแรง 9.70%  หรือ บวก 2.30 บาทปิดที่ 26 บาท  แม้ว่าที่ผ่านมาราคาหุ้นจะทยานแรงต่อเนื่องจากระดับ 10 บาทเศษ ก็ตาม หลังจากบริษัทแจกเงินปันผลพิเศษรวม 2.50 บาท และยังได้ข่าวดีเรื่องกำไรสุทธิไตรมาสแรกปีนี้ มากถึง  1,788.13ล้านบาทเทียบกับกำไรสุทธิ  609.30ล้านบาทในช่วงเดียวกันปีก่อน